Children of Bodom

Οι Children of Bodom ήταν μελωδικό death metal συγκρότημα από το Έσποο της Φινλανδίας, το οποίο σχηματίστηκε το 1993 από τον κιθαρίστα και τραγουδιστή Αλέξι Λάιχο και το ντράμερ Γιάσκα Ρατικάινεν. Τα μέλη ξεκίνησαν να κάνουν συναυλίες τοπικά, στη Φινλανδία, το ίδιο έτος. Το 1995 κυκλοφόρησαν τον πρώτο τους δίσκο. Στο τέλος του 2022, αποφάσισαν ορθώς, να διαλύσουν οριστικά το συγκρότημα, μετά από τριάντα ολόκληρα χρόνια καριέρας, έτσι ώστε να μην προλάβουν να παρακμάσουν μουσικά και επομένως, να μην κουράσουν τους οπαδούς τους, ολοκληρώνοντας την επιτυχημένη πορεία τους και άφηνοντας πίσω τους, μια πολύ σπουδαία καλλιτεχνική παρακαταθήκη.

Στις 29 Δεκεμβρίου του 2020, ο Αλέξι Λάιχο απεβίωσε, σε αρκετά νεαρή ηλικία, μόλις 41 ετών, έπειτα από μακροχρόνια προβλήματα που αντιμετώπιζε με την υγεία του. Η ανάμνησή του, θα παραμείνει για πάντα ζωντανή, μέσα από τη σημαντική και διαχρονική μουσική του, αλλά και από την καλή του αύρα, η οποία είναι αρκετά εμφανής, τόσο σε συνεντεύξεις του και αστείες παρασκηνιακές στιγμές, όσο και στις συναυλίες που είναι καταγεγραμμένες, αλλά και στα βίντεο κλιπ των συγκροτημάτων που συμμετείχε. Όλοι όσοι τον γνώριζαν προσωπικά, έχουν να μιλάνε για έναν γλυκύτατο, ευγενέστατο και βαθιά καλόψυχο άνθρωπο.

Πέντε δίσκοι και επτά σινγκλ των Children of Bodom έχουν ανέβει στην κορυφή του φινλανδικού καταλόγου επιτυχιών, ενώ δώδεκα άλμπουμ τους έχουν βραβευθεί ως χρυσά και πέντε εξ αυτών ως πλατινένια.

Βιογραφία
Το συγκρότημα σχηματίστηκε το 1993 με την ονομασία Inearthed. Το 1995 κυκλοφόρησαν το πρώτο τους άλμπουμ (τρία ντέμο) με τον μπασίστα Σάμουλι Μιέτινεν στη σύνθεση τους, όπου έκαναν και τις πρώτες τους συναυλίες.Inearthed - Encyclopaedia Metallum: The Metal Archives Το 1996, τους Λάιχο και Ρατικάινεν πλασίωσαν ο μπασίστας Χένκα Σέπαλα, ο κιθαρίστας Αλεξάντερ Κουόπαλα και ο κιμπορντίστας Γιάννι Πιρισγιόκι, ο οποίος την επόμενη χρονιά αντικαταστάθηκε από τον Γιάννε Γουίρμαν.Janne Warman - Encyclopaedia Metallum: The Metal Archives Μετονομάστηκαν σε Children of Bodom από τη λίμνη Μπόντομ, η οποία βρίσκεται κοντά στο Έσποο και υιοθέτησαν ένα ύφος που αναμείγνυε το Black metal με το κλασσικό heavy metal, σε συνδυασμό με τα death metal φωνητικά.

Στα τέλη του 1996, υπέγραψαν στην Spinefarm Records και κυκλοφόρησαν το ομώνυμο σινγκλ τους μαζί με τους Wizzard και Cryhavoc,Children of Bodom / Wizzard / Cryhavoc - The Metal Archives το οποίο σκαρφάλωσε στο # 1 των φινλανδικών τσαρτ. Ο πρώτος τους δίσκος με τίτλο "Something Wild" κυκλοφόρησε τον Φεβρουάριο του 1997 και για την προώθηση του περιόδευσαν, ανοίγοντας και τη συναυλία των Dimmu Borgir στο Ελσίνκι.Something Wild - Children of Bodom | Songs, Reviews, Credits - AllMusicChildren Of Bodom: Metal Detector - Metal Hammer - TeamRock Μέσω της Nuclear Blast, το άλμπουμ κυκλοφόρησε στην Ευρώπη, την Ιαπωνία και την Ταϊλάνδη.Nuclear Blast - CDs and Vinyl at Discogs

Ακολούθησε το "Hatebreeder" τον Απρίλιο του 1999, σε πιο γρήγορο και βαρύ ύφος σε σχέση με τον προκάτοχο του.Hatebreeder - Children of Bodom | Songs, Reviews, Credits | AllMusic Ο δίσκος σκαρφάλωσε ως το # 6 στην πατρίδα του συγκροτήματος και περιελάμβανε το # 1 σινγκλ "Downfall", που έγινε χρυσό. Το καλοκαίρι εκείνης της χρονιάς, οι Children of Bodom περιόδευσαν στην Ευρώπη και την Ιαπωνία, όπου εμφανίζονταν μαζί με τους Dark Tranquillity και τους Sinergy, ενώ ηχογράφησαν το ζωντανό άλμπουμ "Tokyo Warhearts", που ανέβηκε στην τρίτη θέση του φινλανδικού καταλόγου επιτυχιών.Children of Bodom - Tokyo Warhearts - Encyclopaedia Metallum

Το 2000, το σινγκλ "Hate Me!" ανέβηκε επίσης στο # 1 και έγινε πλατινένιο, ενώ παράλληλα ηχογράφησαν τον δίσκο "Follow the Reaper" στα Abyss Studios, ο οποίος κυκλοφόρησε στις 30 Οκτωβρίου 2000, σκαρφαλώνοντας στην τρίτη θέση ων τσαρτ της πατρίδας τους, όπου έγινε πλατινένιος.Finnish charts portal: finnishcharts.com Ακολούθησε το "Hate Crew Deathroll" τον Ιανουάριο του 2003, ηχογραφημένο στο Astia Studio με τον Άνσι Κίπο στην παραγωγή.Hate Crew Deathroll - Children of Bodom | Songs, Reviews, Credits - AllMusic Το άλμπουμ συνοδευόταν από το # 1 σινγκλ "You're Better Off Dead!", και σκαρφάλωσε στην κορυφή των φινλανδικών τσαρτ, πουλώντας περισσότερα από 24.000 αντίτυπα μόνο στην πατρίδα τους. Παρ' όλα αυτά, ο Κουόπαλα αποχώρησε το καλοκαίρι του 2003, δίνοντας τη θέση του στον Ρόπε Λάτβαλα των Sinergy.Roope Latvala - Encyclopaedia Metallum: The Metal Archives

Η νέα σύνθεση, ηχογράφησε το ΕΡ "Trashed, Lost & Strungout", το οποίο επίσης ανέβηκε στην κορυφή των φινλανδικών τσαρτ. Στη συνέχεια, ηχογράφησαν το άλμπουμ "Are You Dead Yet?", το οποίο κυκλοφόρησε τον Σεπτέμβριο του 2005 μέσω της Universal Music.Are You Dead Yet? - Children of Bodom | Songs, Reviews, Credits - AllMusic Κατά την περιοδεία για την προώθηση του δίσκου, οι Children of Bodom εμφανίστηκαν στην Ευρώπη, τη Βόρεια Αμερική, την Ιαπωνία και την Αυστραλία.Children Of Bodom, Trivium, Amon Amarth: More U.S. Tour Dates Announced Σε αυτές τις συναυλίες ηχογραφήθηκε και το άλμπουμ "Chaos Ridden Years – Stockholm Knockout Live", στο Arenan της Στοκχόλμης.Chaos Ridden Years: Stockholm Knockout Live - Children of Bodom - AllMusic

Τον Αύγουστο του 2007, το συγκρότημα μπήκε στα Petrax-studios της Χολόλα στη Φινλανδία με παραγωγό τον Μίκο Καρμίλα, ηχογραφώντας τον δίσκο "Blooddrunk",Blooddrunk - Children of Bodom | Songs, Reviews, Credits | AllMusic που έφθασε στο # 22 του αμερικάνικου Billboard, το # 44 στη Μεγάλη Βρετανία και το # 12 στην Ιαπωνία.Blooddrunk (album) by Children Of Bodom - Music Charts - Acharts Ο δίσκος περιελάμβανε το ομώνυμο # 1 σινγκλ και το συγκρότημα έπαιξε στο Wacken Open Air του 2008, μαζί με ονόματα όπως οι Iron Maiden, Sonata Arctica και Avantasia.Billing/Bands 2008 Επίσης, συμμετείχαν στη βορειοαμερικανική Gigantour μαζί με τους Megadeth και In Flames.GIGANTOUR 2008 Lineup Confirmed - Metal Injection Τον Ιούνιο του ίδιου έτους εμφανίστηκαν για πρώτη φορά στη Νέα Ζηλανδία και στα τέλη του 2008 περιόδευσαν στην Ευρώπη με τους Slipknot και τους Machine Head.Slipknot, Machine Head, Children Of Bodom: More Tour Dates Announced Συνέχισαν με μία ακόμη ευρωπαϊκή περιοδεία με support από τους Cannibal Corpse,CHILDREN OF BODOM, CANNIBAL CORPSE: First European Tour Dates Announced συνεχίζοντας με τη No Fear Energy Tour με τους Lamb of God και As I Lay Dying.LAMB OF GOD, AS I LAY DYING, CHILDREN OF BODOM To Team Up For North American Tour

Τον Σεπτέμβριο του 2009, κυκλοφόρησαν το άλμπουμ διασκευών "Skeletons in the Closet", με τραγούδια των Suicidal Tendencies, King Diamond, Britney Spears, W.A.S.P., Sepultura, Alice Cooper, Iron Maiden, Ramones, Creedence Clearwater Revival, Slayer, Andrew WK, Billy Idol και Scorpions.Skeletons in the Closet - Children of Bodom | Songs, Releases, Credits - AllMusic

Το καλοκαίρι του 2010, ξεκίνησαν τις ηχογραφήσεις του επόμενου τους άλμπουμ, οι οποίες διακόπηκαν για την περιοδεία τους με τους Black Label Society και τους Clutch.BLACK LABEL SOCIETY, CLUTCH, CHILDREN OF BODOM: 'Black Label Berzerkus' Tour Dates Announced Το άλμπουμ "Relentless Reckless Forever" κυκλοφόρησε τον Μάρτιο του 2011,Relentless Reckless Forever - Children of Bodom | Songs, Releases, Credits - AllMusic δίνοντας τους ένα ακόμη # 1 στην πατρίδα τους.Relentless Reckless Forever by Children Of Bodom - Acharts Η περιοδεία για την προώθηση του ονομάστηκε The Ugly World Tour 2011 και τις εμφανίσεις τους στη Μεγάλη Βρετανία άνοιγαν οι Amon Amarth.Children Of Bodom, Amon Amarth, Ensiferum - Nottingham, England, 7th April 2011

Ο όγδοος δίσκος τους με τίτλο "Halo of Blood" κυκλοφόρησε τον Ιούνιο του 2013,Halo of Blood - Children of Bodom | Songs, Reviews, Credits | AllMusic και κατά την περιοδεία του συμμετείχαν στη Mayhem Festival Tour μαζί με τον Rob Zombie, τους Mastodon και τους Amon Amarth.Rockstar Mayhem Fest 2013 Lineup Confirmed (ROB ZOMBIE, MASTODON). Full Details... Ακολούθησαν οι συναυλίες τους στην Αυστραλία, με τους Eye of the Enemy ως support συγκρότημα.Gallery : Children Of Bodom, Eye Of The Enemy & Emergency Gate @ The Hi-Fi, Brisbane 10/05/2014

Το 2015, οι Children of Bodom ηχογράφησαν το άλμπουμ "I Worship Chaos", το οποίο κυκλοφόρησε στις 2 Οκτωβρίου του ίδιου έτους,I Worship Chaos - Children of Bodom | Songs, Reviews, Credits - AllMusic δίνοντας τους ένα ακόμη # 1 δίσκο στη Φινλανδία.Children Of Bodom: 'I Worship Chaos' First Week Chart Positions Revealed Το συγκεκριμένο έτος, αποχώρησε ο Ρόπε Λάτβαλα, ύστερα από δώδεκα χρόνια, από το συγκρότημα και έτσι ο Λάιχο ηχογράφησε, μόνος του, όλες τις κιθάρες στο άλμπουμ. Ο Λάτβαλα αντικαταστάθηκε, προσωρινά, από τον Άντι Γουίρμαν, αδελφό του Γιάννε Γουίρμαν, για τις συναυλίες του 2015, ενώ το 2016, μόνιμα, από τον Ντάνιελ Φρέιμπεργκ. Το συγκρότημα περιόδευσε στην Ευρώπη με τους Lamb of God και τους Megadeth, ενώ το 2016 πραγματοποίησαν μία ακόμη περιοδεία στις Ηνωμένες Πολιτείες, μαζί με τους Abbath, τους Exmortus και τους Oni.

Οι Children of Bodom επέστρεψαν στο στούντιο το 2019 για την ηχογράφηση του άλμπουμ Hexed, το οποίο έμελλε να είναι το κύκνειο άσμα τους. Το Hexed είναι ένα υπέροχο άλμπουμ που απέσπασε πολύ καλές κριτικές και ο ήχος του αποτελεί επιστροφή στις ρίζες του συγκροτήματος. Το ίδιο έτος, η μπάντα έκανε περιοδεία για την προώθηση του δίσκου. Η τελευταία συναυλία με το όνομα Children of Bodom δόθηκε στις 15 Δεκεμβρίου του 2019 στο Ελσίνκι.

Το 2020 ο Αλέξι Λάιχο δημιούργησε μαζί με τους Ντάνιελ Φρέιμπεργκ (κιθάρα), Μίτγια Τόιβονεν (μπάσο), Βαλτέρι Βάιρινεν των Paradise Lost (τύμπανα), Βίλι Ιταπέλτο (πλήκτρα) και Λάουρι Σαλόμα (πλήκτρα), τους Bodom After Midnight, ως συνέχεια των Children of Bodom, επιθυμώντας να προσθέσει κάτι ακόμα στην καλλιτεχνική προίκα τους.
Ως Bodom After Midnight έδωσαν τρεις εξαιρετικές συναυλίες τον Οκτώβριο του 2020 στο Σεϊναγιόκι της Φινλανδίας, παίζοντας τραγούδια από όλη τη δισκογραφία των Children of Bodom. Ήταν οι τελευταίες συναυλίες του Λάιχο.
Οι Bodom After Midnight κυκλοφόρησαν το EP "Paint in the Sky with Blood" στις 23 Απριλίου του 2021, με τρία κομμάτια (δύο νέα τραγούδια και μία διασκευή των Dissection στο τραγούδι "Where Dead Angels Lie"), που ηχογράφησαν με τον Αλέξι Λάιχο ως βασικό συνθέτη. Το EP αυτό, αποτελεί ένα μικρό, τελευταίο συμπλήρωμα στην παρακαταθήκη των Children of Bodom και είναι αφιερωμένο στη μνήμη του Λάιχο. Στα τέλη του 2022, οι Children of Bodom έκλεισαν, οριστικά, τον κύκλο της ξέφρενης πορείας τους, έχοντας απλώς διαφορετική ονομασία.

Δισκογραφία
 Στούντιο ηχογραφήσεις 
 Implosion of Heaven/Ubiguitous Absence of Remission/Shining (as Inearthed) (1995) (Χρυσός)
 Something Wild (1997) (Χρυσός)
 Hatebreeder (1999) (Πλατινένιος)
 Follow the Reaper (2000) (Πλατινένιος)
 Hate Crew Death Roll (2003) (Πλατινένιος)
 Are You Dead Yet (2005) (Χρυσός)
 Blooddrunk (2008) (Χρυσός)
 Skeletons in the Closet (2009) (Χρυσός)
 Rentless Reckness Forever (2011) (Χρυσός)
 Halo of Blood (2013) (Χρυσός)
 I Worship Chaos (2015) (Χρυσός)
 Hexed (2019) (Χρυσός)

Συλλογές
 Bestbreeder from 1997 to 2000 (2003)
 Are You Deaf Yet? (2008)
 Holiday at Lake Bodom (15 Years of Wasted Youth)

Ζωντανές ηχογραφήσεις
 Tokyo Warhearts (1999) (Χρυσός)
 Chaos Ridden Years – Stockholm Knockout Live (2006) (Πλατινένιος)

ΕΡ
 Trashed, Lost & Strungout (2004) (Χρυσός)
 Hellhounds on My Trail (2008) (Χρυσός)
 Paint in the Sky with Blood (as Bodom After Midnight) (2021) (Πλατινένιος)

 Παραπομπές 

Πηγές

 Children of Bodom - Encyclopaedia Metallum: The Metal Archives
 Children of Bodom | Biography & History | AllMusic
 Children Of Bodom - Biography - Metal Storm

 Εξωτερικοί σύνδεσμοι 
 Children Of Bodom Επίσημη ιστοσελίδα
 Children Of Bodom στο Facebook
 Children Of Bodom στο Twitter

Κατηγορία:Φινλανδικά heavy metal συγκροτήματα
Κατηγορία:Melodic death metal συγκροτήματα